# Llista d'episodis d'Els caçadors d'elements

Els caçadors d'elements (エレメントハンター, Eremento Hantā) Coreà:Elimeonteu Heonteo (엘리먼트 헌터) és un anime del 2009 creat per japonesos i coreans que es va començar a emetre en respectius països com una sèrie de ciència-ficció per generar més conscienciació amb la química i les altres ciències
L'anime es va estrenar a Catalunya el 15 de setembre de 2012 al Canal Super3.

## Episodis

| Núm. | Títol | Data d'emissió original | Data d'emissió en català |
| 1 | Cap a un altre món Isekai e! (異世界へ！) | 4 de juliol de 2009 (2009-07-04) | 15 de setembre de 2012 (2012-09-15) |
| Han passat gairebé 50 anys des que va desaparèixer el primer element de la Terra. En mig segle n'han desaparegut més de 50, cosa que ha fet que moltes ciutats hagin quedat abandonades i que la població mundial s'hagi vist reduïda en un 90 per cent. En Renn, la Kiara i en Tommy aviat descobriran que tenen l'habilitat d'entrar a la Terra Negativa i convertir-se en caçadors d'elements. ||||
| 2 | L'element més inversemblant Yosō-gai no bunretsu! (予想外の分裂！) | 11 de juliol de 2009 (2009-07-11) | 15 de setembre de 2012 (2012-09-15) |
| L'Allie, en Rodney i l'Sky, els caçadors d'elements de la Colònia, s'han quedat sorpresos per la creació dels caçadors d'elements de la Terra. Mentrestant, en Renn, la Kiara i en Tommy continuen aprenent coses del seu rol i dels elements, i per fi coneixen la professora Aimee Carr, un holograma de la científica que va crear la Juno. ||||
| 3 | El nostre element Ore-tachi no sai kesshō! (オレたちの再結晶！) | 18 de juliol de 2009 (2009-07-18) | 16 de setembre de 2012 (2012-09-16) |
| En Renn té molt clar que vol continuar fent de Caçador d'Elements. La Kiara i en Tommy, en canvi, no saben si val la pena posar en perill les seves vides i fer patir els pares d'aquesta manera. Avui els tocarà parlar-ne amb ells per decidir quin ha de ser el seu futur a la vida, i de ben segur que més d'un s'emportarà una bona sorpresa. ||||
| 4 | La força de la fe Moeru omoi no bakuhatsu (燃える思いの爆発！) | 25 de juliol de 2009 (2009-07-25) | 16 de setembre de 2012 (2012-09-16) |
| En Renn i la Kiara comencen a estar gelosos de l'atenció i el mèrit que s'emporten els caçadors d'elements de la Colònia per la feina que fan, però saben que han de continuar treballant en secret, perquè ells no són caçadors autoritzats. A més, avui deixaran que en Tommy sigui el cap de la missió perquè pugui recuperar la confiança en ell mateix. ||||
| 5 | La justícia de la Kiara Kiara futtō! Atashi ga seigi yo! (キアラ沸騰! あたしが正義よ！) | 25 de juliol de 2009 (2009-07-25) | 22 de setembre de 2012 (2012-09-22) |
| Els caçadors d'elements de la Terra són al Pol Nord de la Terra Negativa per intentar recuperar un altre element fent servir un nou mètode que se li ha acudit a la Kiara, però el fet de no tenir vestits especials fa que l'acabin recuperant els caçadors d'elements de la Colònia. L'Allie per fi podria reconèixer el valor dels nostres herois. ||||
| 6 | Una reacció del cor Kokoro no yōsei han'nō (ココロの陽性反応) | 8 d'agost de 2009 (2009-08-08) | 22 de setembre de 2012 (2012-09-22) |
| El fet que l'Allie hagi donat els vestits especials als caçadors d'elements de la Terra li ha començat a crear problemes amb els membres del seu equip, sobretot amb en Rodney i amb el comandant Koff. En Renn, d'altra banda, creu que amb la tecnologia que tenen no té gaire sentit que continuïn aprenent coses dels elements. ||||
| 7 | La matèria fosca de la ment Kioku no naka no ankoku busshitsu (dākumatā) (記憶の中の暗黒物質 (ダークマター)) | 22 d'agost de 2009 (2009-08-22) | 23 de setembre de 2012 (2012-09-23) |
| En Tommy no para de tenir malsons del seu avi Nandie, que va morir fa poc i que està convençut que era un home perfecte. Precisament, el QEX que els tocarà recuperar avui té la particularitat de metamorfosar-se en la cosa que fa més por al seu adversari. En el cas d'en Tommy, ser tan perfecte com el seu avi i aconseguir estar a la seva altura. ||||
| 8 | La conductivitat de l'orgull Puraido - Netsu dendō! (プライド・熱伝導！) | 29 d'agost de 2009 (2009-08-29) | 23 de setembre de 2012 (2012-09-23) |
| La notícia de la desaparició de l'or a la Terra ha provocat el caos a tot el planeta i la borsa ha començat a caure en picat. El comandant Koff ha enviat els caçadors d'elements de la Colònia a la Terra Negativa a fer un estudi exhaustiu de la distribució de l'or positiu i de les condicions geològiques en què es troba. La professora Carr, en canvi, ha prohibit as nostres herois d'afegir-se a la missió. ||||
| 9 | Quan toca saltar-se les normes Zetsuen kakugo! Yuruse kāchan (絶縁覚悟! 許せ母ちゃん) | 5 de setembre de 2009 (2009-09-05) | 29 de setembre de 2012 (2012-09-29) |
| Per culpa de les males notes a l'institut i del conflicte que això comporta amb els seus pares, la continuïtat d'en Renn a l'equip dels caçadors d'elements de la Terra comença a perillar. D'altra banda, a la Terra Negativa, els nostres herois s'han d'enfrontar a un QEX que llança bombes de sodi i han de buscar una estratègia per esquivar-ne els atacs. ||||
| 10 | El número 1 Uchū ichi no chōryūdō otoko! (宇宙一の超流動男！) | 12 de setembre de 2009 (2009-09-12) | 29 de setembre de 2012 (2012-09-29) |
| L'Sky ajuda en Renn, la Kiara i en Tommy a recuperar un element i queda clar que és un personatge d'allò més enigmàtic. En Tommy està convençut que s'hi assembla molt i que l'entén, però aviat s'endurà una sorpresa inesperada, més que res perquè el lema de l'Sky és que "cap company no et farà tanta companyia com la solitud". ||||
| 11 | Un lligam especial Kizuna ketsugō shirei! (キズナ結合指令！) | 19 de setembre de 2009 (2009-09-19) | 30 de setembre de 2012 (2012-09-30) |
| A la Kiara li ha caigut el món al damunt quan ha sabut que la seva millor amiga, la Natasha, se'n va a viure a una altra ciutat amb la seva família per intentar trobar un lloc on els elements no desapareguin. La Kiara li acabarà confessant que forma part dels caçadors d'elements i li farà un regal molt especial perquè es continuï dedicant al patinatge artístic. ||||
| 12 | Una decisió del cor Hōkai e no kōkishin (崩壊への好奇心) | 26 de setembre de 2009 (2009-09-26) | 30 de setembre de 2012 (2012-09-30) |
| L'amistat que l'Allie ha fet amb en Renn després d'una missió i el fet que s'hagi començat a interessar pels caçadors d'elements de la Terra i per la professora Amiee Carr, fa que el comandant Koff hagi de decidir si continua sent la líder dels caçadors d'elements de la Colònia. A part de tot això, està començant a perdre el seu lòbul dimensional. ||||
| 13 | El poder bascula Hametsu o yobu tokui-ten (破滅を呼ぶ特異点) | 3 d'octubre de 2009 (2009-10-03) | 6 d'octubre de 2012 (2012-10-06) |
| Avui els caçadors d'elements s'enfronten a un QEX que fa anys va matar un antic membre del grup. En Renn, la Kiara i en Tommy, que desconeixen aquesta informació, també es presenten a la Terra Negativa per plantar-li cara i, sense saber-ho, esguerren els plans dels oficials de la Colònia, que tenen intenció d'eliminar l'Allie. En Renn és l'últim que la veu en vida. ||||
| 14 | La caiguda lliure del destí Unmei no jiyū rakka (運命の自由落下) | 10 d'octubre de 2009 (2009-10-10) | 6 d'octubre de 2012 (2012-10-06) |
| En Renn se sent culpable de la presumpta mort de l'Allie. La Kiara i en Tommy intenten treure-l'hi del cap, però no hi ha manera de consolar-lo. A la Colònia es descobreix que el govern n'ha fingit la mort i que tenen intenció de tenir-la aïllada per a tota la vida. La professora Carr i la Juno organitzen un pla per ajudar-la a fugir i per fer-la tornar a la Terra. ||||
| 15 | Allie, amor meu Kokoro ni honō! (Hāto ni faiyā) Ippatsu kaika! (心に炎！ (ハートにファイヤー) 一発開花！) | 17 d'octubre de 2009 (2009-10-17) | 7 d'octubre de 2012 (2012-10-07) |
| En Renn encara se sent culpable de la presumpta mort de l'Allie i comença a tenir problemes per acabar les missions. La professora Carr i la Juno, mentrestant, han aconseguit fer-la tornar a la Terra, però l'aterratge l'ha deixat en coma. A la Colònia, en Rodney s'endú una decepció quan sap que la nova líder de l'equip és la famosa Hannah Webber. ||||
| 16 | La noia tifó Tanjō! Chō teikiatsu rīdā (誕生! 超低気圧リーダー) | 24 d'octubre de 2009 (2009-10-24) | 7 d'octubre de 2012 (2012-10-07) |
| La Hannah fa servir la influència que té sobre els oficials de la Colònia per obligar en Rodney i l'Sky a ser els seus ajudants. Els dubtes sobre el seu passat i el fet de tenir poders amagats fan que tothom comenci a sospitar d'ella, però aviat queda clar que als caçadors d'elements de la Colònia els convé tenir a l'equip una estrella com ella. ||||
| 17 | Al cim del món Kyōsei o kaimamita hi (共生をかいま見た日) | 31 d'octubre de 2009 (2009-10-31) | 13 d'octubre de 2012 (2012-10-13) |
| La Kiara i en Rodney es veuen obligats a lluitar plegats quan un QEX captura la resta de membres dels seus equips. Si volen vèncer el QEX, primer hauran d'aprendre a acceptar les seves diferències. En Rodney, a més, haurà d'afrontar la relació amb el seu pare, que sovint ha fet servir els diners i la influència per aconseguir coses pel seu fill. ||||
| 18 | Al meu lloc Dai san wakusei no yūhi (第三惑星の夕日) | 7 de novembre de 2009 (2009-11-07) | 13 d'octubre de 2012 (2012-10-13) |
| L'Allie, després de tants anys vivint a la Colònia, té molts problemes per adaptar-se a la Terra. En Renn i en Tommy intenten ajudar-la acompanyant-la per la ciutat, però l'Allie acaba confessant a la Kiara que a la Colònia tenia gent que l'hi feia tot i que ningú mai li havia ofert ajuda. L'adaptació serà complicada, però amb paciència i comprensió s'arriba a tot arreu. ||||
| 19 | La rosa de pedra Kōbutsu (ishi) ga kita! (鉱物(いし)が来た！) | 14 de novembre de 2009 (2009-11-14) | 14 d'octubre de 2012 (2012-10-14) |
| Després de descobrir un QEX en forma de flor que conté sofre, els caçadors d'elements de la Terra deixen que l'equip de la Colònia faci la feina bruta a la Terra Negativa per acabar recuperant l'element desaparegut. Encara que no sigui premeditada, la col·laboració entre tots dos equips sovint acaba donants bons resultats. ||||
| 20 | Un nou misteri Nazo o yobu fukusei buttai (なぞを呼ぶ複製物体) | 21 de novembre de 2009 (2009-11-21) | 14 d'octubre de 2012 (2012-10-14) |
| El govern de la Colònia ha decidit instal·lar unes pantalles a la Terra perquè la gent sàpiga els elements que s'estan recuperant, però no acaben d'explicar que, en realitat, cap dels elements que recuperen no tornen a la Terra. D'altra banda, la Kiara i en Rodney es trobaran un objecte antic enterrat a la Terra Negativa que podria fer canviar tots els plans del govern. ||||
| 21 | Una amenaça desconeguda Michinaru kyōi! Kinzoku seibutsu (未知なる脅威！金属生物) | 28 de novembre de 2009 (2009-11-28) | 20 d'octubre de 2012 (2012-10-20) |
| Els caçadors d'elements de la Colònia, que s'han presentat a la Terra Negativa amb una tecnologia molt més avançada, han avisat la Kiara i companyia que es desentenguin de la missió d'avui. D'entrada, han descobert que es tracta d'una nova classe de QEX que no encaixa amb cap dels paràmetres establerts, una forma de vida metàl·lica amb un nivell molt alt d'intel·ligència. ||||
| 22 | Manipulació Sōsa sareta genshi ketsugō (操作された原子結合) | 5 de desembre de 2009 (2009-12-05) | 20 d'octubre de 2012 (2012-10-20) |
| Els caçadors d'elements de la Terra han descobert que el nou QEX està format de més de cinc elements positius, principalment de californi, un element radioactiu creat per l'home. Aquesta informació va en contra de tots els paràmetres establerts fins ara, però el més sorprenent és que és un element artificial capaç, fins i tot, d'atacar els nostres herois! ||||
| 23 | Somnis, no desaparegueu Chitan shōshitsu! Yume yo kienaide (チタン消失！夢よ消えないで) | 12 de desembre de 2009 (2009-12-12) | 27 d'octubre de 2012 (2012-10-27) |
| La Kiara, que cada cop està més unida a en Rodney, no té clar si continuar vivint amb el pare o refer la seva relació amb la mare, que, arran de la desaparició del titani, ha tornat a la ciutat. A la Terra Negativa, els caçadors d'elements de la Terra descobreixen que el nou QEX els segueix allà on van i encara no han trobat la manera de derrotar-lo. ||||
| 24 | Records per explicar Kasoku suru genso shōshitsu (加速する元素消失) | 19 de desembre de 2009 (2009-12-19) | 27 d'octubre de 2012 (2012-10-27) |
| Convençut que la seva mare podrà portar el restaurant tota sola mentre el pare és a l'hospital, en Renn decideix tornar a la Terra Negativa a lluitar contra els QEX. Aviat, però, haurà d'afrontar una situació que se li podria escapar de les mans. La Kiara, que ha patit molt pel fet de no haver tingut mai la mare a prop, també hi dirà la seva, encara que li pugui costar l'amistat amb en Renn. ||||
| 25 | El primer contacte Fāsuto kontakuto (ファースト・コンタクト) | 26 de desembre de 2009 (2009-12-26) | 28 d'octubre de 2012 (2012-10-28) |
| Tant els caçadors d'elements de la Terra com els de la Colònia estan convençuts que han fet un primer contacte amb el nou QEX, però per motius molt diferents. Més tard, un error d'en Rodney durant una comunicació fa que el QEX s'enfadi i s'acabi empassant en Tommy i la Hannah. Ara toca descobrir què ha passat i intentar salvar els companys... ||||
| 26 | Immersió en la memòria profunda Dīpumemorī daibā (ディープメモリー・ダイバー) | 9 de gener de 2010 (2010-01-09) | 28 d'octubre de 2012 (2012-10-28) |
| Atrapats a l'interior del nou QEX, en Tommy i la Hannah es veuen obligats a enfrontar-se als seus records més profunds, gairebé oblidats. La Hannah acabarà confessant que és una persona artificial, manipulada genèticament, un instrument del govern. En Tommy, per la seva banda, també descobrirà que va néixer a la Colònia. ||||
| 27 | El significat Maku uchū-gai kara no okurimono (膜宇宙外からの贈り物) | 16 de gener de 2010 (2010-01-16) | 3 de novembre de 2012 (2012-11-03) |
| Mentre intenten aclarir què ha passat amb en Tommy i la Hannah, la professora Carr explica que ella va ser la que va descobrir la Terra Negativa. Els caçadors d'elements de la Terra també descobriran per què serveixen els nanoportals que tenen al cervell. Més tard, a la Terra Negativa, en Renn sorprendrà tothom amb un coneixement dels elements impressionant. ||||
| 28 | El transformable Yōgan seimei sheipushifutā (溶岩生命シェイプシフター) | 23 de gener de 2010 (2010-01-23) | 3 de novembre de 2012 (2012-11-03) |
| La Kiara, que sap que els nanoportals d'en Renn i d'en Tommy ja s'han activat, comença a somiar que el seu equip l'abandona. Mentre els dirigents de la Colònia envien els seus Caçadors d'Elements en missió de reconeixement per estudiar el "transformable", els nostres herois cauen dins una cova plena d'un magma que podria ser un ésser d'intel·ligència superior. ||||
| 29 | El camí cap al secret Kaiketsu e no ten'i-ten (Tāningupointo) (解決への転移点 (ターニングポイント)) | 30 de gener de 2010 (2010-01-30) | 4 de novembre de 2012 (2012-11-04) |
| En Renn, la Kiara i en Tommy han aconseguit tornar a la Terra amb una altra peça dels transformables. Ara saben que la manera de posar-s'hi en contacte és a través del magma, però quan es presenten a la Terra Negativa es troben amb un altre QEX i l'Sky els acaba ajudant a recuperar l'element. Més tard, el magma acaba separant tots els caçadors d'elements. ||||
| 30 | Foc i gel Shōakuma no burizādo (小悪魔のブリザード) | 6 de febrer de 2010 (2010-02-06) | 4 de novembre de 2012 (2012-11-04) |
| Una allau de neu ha separat la Kiara i la Hannah dels altres caçadors d'elements, que no les poden localitzar per culpa d'una tempesta. L'objectiu de la Hannah, que avui descobrirà que en Tommy és el seu germà, és robar la peça de la Kiara per entregar-la al senyor Kawashima. Amagades dins d'una cova, les noies es posen en contacte amb un transformable en forma de papallona. ||||
| 31 | Un secret perdonable Yurusa rezaru jikken kekka (許されざる実験結果) | 13 de febrer de 2010 (2010-02-13) | 10 de novembre de 2012 (2012-11-10) |
| La Hannah intentarà enrarir l'ambient entre els Caçadors d'Elements de la Terra i la professora Carr explicant a en Renn que ella va ser la responsable de la mort del seu avi. Avui sabrem la veritat del que va passar durant l'accident del portal que es va endur la vida de l'avi d'en Renn, un secret que la professora Carr ha hagut de carregar durant molts anys. ||||
| 32 | Cap al centre de la terra negativa Mantoru totsunyū! Chitei e no chōsen (マントル突入！地底への挑戦) | 20 de febrer de 2010 (2010-02-20) | 10 de novembre de 2012 (2012-11-10) |
| Els dirigents del govern de la Colònia faran qualsevol cosa per apoderar-se de les peces dels transformables que estan a mans dels Caçadors d'Elements de la Terra, però abans hi parlarà en Rodney, amenaçant-los que si no entreguen les peces, els que en pagaran les conseqüències seran les seves famílies. D'altra banda, l'Allie continua intentant travessar el portal. ||||
| 33 | El futur en suspens Kikan funō - Shadan sareta mirai (帰還不能・遮断された未来) | 27 de febrer de 2010 (2010-02-27) | 11 de novembre de 2012 (2012-11-11) |
| Els Caçadors d'Elements de la Terra fan una altra incursió a la Terra Negativa per mirar de trobar la tercera peça dels transformables, sense saber que els de la Colònia els van al darrere. Més tard, mentre intenten travessar el portal al mateix temps que la Hannah i l'Allie, tots els caçadors d'elements es queden atrapats a la Terra Negativa. ||||
| 34 | La decisió de la professora Carr Kā no ketsudan! Koronī e no kōrin (カーの決断!コロニーへの降臨) | 6 de març de 2010 (2010-03-06) | 11 de novembre de 2012 (2012-11-11) |
| Després del tancament sobtat dels dos portals, els Caçadors d'Elements de la Terra i de la Colònia s'han quedat atrapats a la Terra Negativa. La professora Carr s'ha posat en contacte amb els dirigents del govern de la Colònia per demanar-los que col·laborin en el rescat. Mentrestant, un enemic desconegut ataca en Rodney i en Renn mentre busquen la tercera peça dels transformables. ||||
| 35 | Sort, Juno Andoroido no yume (アンドロイドの夢) | 13 de març de 2010 (2010-03-13) | 17 de novembre de 2012 (2012-11-17) |
| Mentre els Caçadors d'Elements de la Terra i de la Colònia continuen atrapats a la Terra Negativa, la Juno es prepara per a la seva última missió: fondre's al nucli de la Terra per escampar tota la informació que té emmagatzemada. A més del cos, també perdrà tots els records personals, una situació que a l'Allie li està costant molt de pair. ||||
| 36 | El meu jo artificial Jikū o koeta kiseki (時空を越えた奇跡) | 20 de març de 2010 (2010-03-20) | 17 de novembre de 2012 (2012-11-17) |
| En Renn, la Kiara i en Tommy han aconseguit entrar a la fortalesa submarina, convençuts que hi trobaran la tercera peça dels transformables. A la Terra, mentre uneixen les peces, reben un missatge de la Juno parlant-los de l'existència d'un tercer portal. L'Allie és conscient que aquest podria ser l'últim contacte amb la seva estimada Juno. ||||
| 37 | La gran nit Ashita, jū ichi-jigen e! (あした、十一次元へ!) | 20 de març de 2010 (2010-03-20) | 18 de novembre de 2012 (2012-11-18) |
| L'Allie intentarà defugir els problemes que el lliguen amb el senyor Kawashima, però el comandant Koff apareixerà amb una sorpresa. En Renn, la Kiara i en Tommy provaran d'entrar a l'onzena dimensió, que és on es creu que hi ha la causa de la desaparició dels elements, un ésser viu que es cruspeix literalment el temps i l'espai, la bestiola espaciotemporal. ||||
| 38 | El laberint de les dimensions Hametsu no jōhō enerugī (破滅の情報エネルギー) | 27 de març de 2010 (2010-03-27) | 18 de novembre de 2012 (2012-11-18) |
| En Renn, la Kiara i en Tommy són a l'onzena dimensió i es troben cara a cara amb la bestiola espaciotemporal, la criatura que estan convençuts que provoca la desaparició dels elements a la Terra. El perill real, però, encara ha d'arribar: una jove Aimée Carr plena de ràbia que té un únic objectiu: fer que desaparegui el planeta Terra per sempre més. ||||
| 39 | Mirant cap al futur Mirai e no kuoria (未来へのクオリア) | 27 de març de 2010 (2010-03-27) | 24 de novembre de 2012 (2012-11-24) |
| En Renn, la Kiara i en Tommy continuen fent tot el que poden per evitar que la jove Aimée Carr faci desaparèixer la Terra, però els seus crits fan que encara es perdin més elements. Aviat descobriran els motius que provoquen la ràbia de l'Aimée i intentaran arribar a una solució conjunta amb la professora Carr. El futur pot ser fantàstic, però s'hi ha d'arribar... ||||

## Referències

* ↑ «Les novetats de tardor arriben al canal Super3». TV3, 10-09-2012. [Consulta: 8 abril 2024].
* ↑ «Els caçadors d'elements». COSA by Petiso. [Consulta: 8 abril 2024].

## Enllaços externs

* Els caçadors d'elements (anime) a l'Enciclopèdia d'Anime News Network (anglès)